คือหนูเริ่มกินยาคุมแผงแรกวันที่19ม.ค ลืมทานยาคุมวันที่4-8แล้ววันที่9มีอาการปวดท้องแล้วมีเลือดออกมาสีดำ จะเป้นไรไหมค่ะ
สวัสดีค่ะ หากลืมกินยาคุมกำเนิดแบบแผงรายเดือนเกิน 3 เม็ดขึ้นไปแล้วนั้น แนะนำว่าควรจะหยุดกินยา และใช้วิธีการคุมกำเนิดแบบอื่นเช่นใส่ถุงยางอนามัยจนกว่าประจำเดือนครั้งใหม่จะมา เพราะการหยุดกินยาเกิน 3 วันติดต่อกันขึ้นไปนั้น อาจจะชดเชยเพื่อให้ยามีประสิทธิภาพเหมือนเดิมได้ยากกรณีนี้ก็คือลืมกินไป 5 วัน คล้ายกับหยุดยากะทันหันกลางแผง แล้วเริ่มมีอาการปวดท้อง เลือดเป็นสีดำออกมา ซึ่งอาจเป็นอาการจากการหยุดยาคุมกะทันหัน มักเป็นเลือดออกกระปริดกระปรอย ไม่เกิน 7 วันควรจะหยุดได้เองแต่หากมีเลือดออกมาติดต่อกันนานเกินกว่านี้ ร่วมกับมีลิ่มเลือดออกมา ปวดหน่วงท้องน้อยร่วมด้วย อาจเป็นเลือดจากสาเหตุอื่นๆเช่นภาวะแทรกซ้อนของการตั้งครรภ์ การติดเชื้อหรือมีเนื้องอกของอวัยวะสืบพันธุ์ ควรไปพบแพทย์เพื่อตรวจเพิ่มเติม